Document ID: /roh_data/filtered/fineweb-2-filterrobots_roh.jsonl.gz/24634

La biosfera Val Müstair è il mument en ina crisa. Era il quart directur ha tratg il chapè e ditg a revair. Quai para dentant betg dad esser in problem per la 'Biera Engiadinaisa'. Ils problems interns da l'organisaziun da la Biosfera na tanghieschan betg la bun’idea da questa collavuraziun, dì il manader da fatschenta Reto Rauch.
Biera Biosfera Weizen
La clera finamira da la 'Biera Engiadinaisa' è da producir ina biera cun products indigens. Cun quest concept èn els unics. Per la prima giada deriva il furment dal Grischun, numnadamain da la Val Müstair.
La biera Biosfera Weizen vegn per la prima giada la primavaira 2017 sin il martgà e vegn distribuì da la firma Coop. Natiralmain spera il manader da fatschenta da pudair vender quella biera er anc a la restauraziun indigena.
RR actualitad 17:00